यूपी के फैजाबाद में भारी बारिश से दीवार गिर गई. दीवार गिरने से पांच लोग गंभीर रूप से घायल हो गए. वहीं आकाशीय बिजली गिरने से तीन मवेशियों की मौत हो गई. साथ ही तीन घर धराशायी हो गए. घटना के बाद से परिजनों में कोहराम मचा है. साथ ही लगातार हो रही बारिश से पूरा शहर भीग गया है. लोगों का जीना मुहाल है. यहां तक कि अधिकारियों के आवास में भी पानी घुस गया है. एसपी संजय कुमार के आवास में पानी भर गया. बगल में डीआईजी-पीएसी कार्यालय में भी पानी ही पानी नजर आया. इसी तरह से रोडवेज बस स्टॉप पानी से लबालब नजर आया.